Title: Papírdarabok
Description: Pilinszky János drámaírói munkásságáról idáig nem született összefoglaló, filológiai tárgyú szakirodalom. Ezen hiány pótlását célozza Maczák Ibolya kötete, amelynek címe Pilinszkyre történő utalás is egyben (az 1970-es években tervei között szerepelt egy önálló drámakötet megjelentetése, Papírszínház címmel). A szerző elsőként Pilinszky írói módszerével foglalkozik, majd rátér az európai drámaírói hagyományokra. A kötetben szó esik Pilinszky és a nó-színház viszonyáról, majd ezt követi az egyes alkotások (KZ-oratórium, Gyerekek és katonák, Síremlék, Urbi et orbi a testi szenvedésről, Élőképek) részletes elemzése, majd három egyfelvonásos operatervének (Kopogtatások, Vacsora, Kiállítás) bemutatása. A végig jegyzetelt kötet forrás- és irodalomjegyzékkel zárul. Szakkönyvtárak anyaga.
Subjects: Criticism and interpretation
People: János Pilinszky